Augļu iela (Rīga)
Šis raksts ir par ielu Rīgā. Par citām jēdziena Augļu iela nozīmēm skatīt nozīmju atdalīšanas lapu. Augļu iela ir iela Rīgā, Zemgales priekšpilsētā, Āgenskalnā. Augļu iela sākas krustojumā ar Nometņu ielu un beidzas daudzstāvu apbūves pagalmā aiz krustojuma ar Eduarda Smiļģa ielu. Kopējais ielas garums ir 395 metri, tā ir klāta ar asfalta segumu. Augļu ielā pārsvarā ir īres namu un savrupmāju apbūve, kā arī dažas daudzstāvu dzīvojamās ēkas ielas galā aiz krustojuma ar Eduarda Smiļģa ielu. Šajā galā Augļu iela beidzas, turpinās kā brauktuves pie ēkām un gājēju celiņš, kas iziet uz Aleksandra Grīna bulvāri un Uzvaras parku.